નસવાડી: સરકાર ફળીયા ચાર રસ્તા વિસ્તારમાં તણખલા રોડ, ચાર રસ્તા રોડનું વરસાદી પાણી ન ભરાય તે માટે વર્ષો જૂનો વરસાદી કાશ નસવાડી જૂથ ગ્રામ પંચાયત દ્વારા બનાવવામાં આવ્યો હતો જે વરસાદી કાશ છેલ્લા કેટલાય સમયથી ભરાઈ જતા વરસાદી પાણીનો નિકાલ થતો નથી. થોડા વરસાદમાં પાણી ભરાય જાય છે જે પાણી સતત ભરાઈ રહેતા ગંદકી થાય છે. નસવાડી જૂથ ગ્રામ પંચાયતના તલાટીને અવાર નવાર સ્થાનિકો દ્વારા રજુઆત કરતા આખરે વરસાદી કાશ રહેણાંક મકાન માલીક દ્વારા બંધ કરાયા હોવાનું જાણવા મળેલ જેને લઈ નસવાડી તલાટી દ્વારા જે મકાન માલીક દ્વારા વરસાદી કાશ બંધ કરેલ તેને નોટીસ આપેલ હોવા છતાંય પાણીનો માર્ગ ખુલો કરવામાં આવ્યો નથી.